Az előző részek tartalmából…
Mi lenne, ha egy időre ideköltöznétek?
- Tényleg Hollyhoz költöztetek? - Mi?
Nálunk vacsoránál nincs telefonozás.
Inkább a szobádban ennél, hogy dumálhassatok?
- Nem. - Holly megengedte.
- Az ő háza. - De az én lányom vagy.
- Hová is? - Holly tudja.
- Hová ment Emma? - Jacksonnal randizik.
A tesómmal és a haverjaival Hollywoodban afterpartizunk.
A bál után átmehetek egy afterpartira Louise-hoz?
- Nem hinném. - Egyre hazajövök.
- Megígérem. - Éjfélre.
Idén az ESPN közvetíti a lánybajnokságot.
- A másodosztály döntőjébe jutunk. - Egy év alatt? Olyan még nem volt.
Holly, még mindig szeretlek.
- Igazán gyönyörű vagy. - Köszönöm!
- Milyen? - Nagyon kellemes.
Mennem kell.
- Magyarázatot kérek. - Jackson bátyja ismeri az itteni kidobót.
Nagyon necces volt a hely. Ezért írtam. Apa ki fog nyírni.
Mindkettőnket ki fog nyírni.
És ekkor írtam Hollynak.
És tudom, hogy elcsesztem, és nagyon sajnálom ezt az egészet.
Szerintem az a lényeg, hogy nem esett baja.
És hogy hívtál, amikor szükségét érezted.
Igen. Rögtön telefonáltam.
- Igen. - Nem tudtam, ki mást hívhatnék.
Hívtalak volna téged, de tudtam, milyen dühös lennél.
Gondoltam, ha Hollyt hívom fel, akkor talán…
Nagyon hosszú volt ez az este, és fáradtak vagyunk.
Mi lenne, ha elmennénk aludni,
és holnap visszatérnénk erre?
Apa, mondj valamit, kérlek!
Kiabálj!
Tudom, mennyire haragszol!
Nem haragszom, Emma.
Szomorú vagyok.
Sajnálom!
Hű!
Erre nem számítottam. Ez volt ám a jedi elmetrükk!
Átlépted a határt.
Emma bajban volt.
Próbáltam kimenteni egy veszélyes helyzetből.
Hajlamos vagy felkapni a vizet.
- De most nem kaptam fel. - Nem.
- Visszafogtad magad. - De kioszthattam volna. Tudod, miért?
- Mert én vagyok az apja! - Elnézést! Csak meg akartam védeni.
- Tőlem? - Nem! A veszélyektől.
- Egy lepukkant hollywoodi klubban volt. - És te nem hívtál fel.
- Emma kérte… - Hogy ne szólj nekem.
Ezt csinálod, ha egy tini titkolózni akar az apja előtt?
Rossz döntés, Holly!
Ha legközelebb szülőt akarsz játszani, bízd rá az igazi szülőre!
Nem tudtam, mit tegyek. Segíteni próbáltam.
Ne csináld! Ne segíts, oké? Nem kell.
Csak azt akartam, hogy jó legyen nektek.
Mióta felfordult az életetek, mindenemmel ezen voltam.
- Hiszen nálam laktok. - Csak laktunk.
Érted? Ugyanis elköltözünk.
Ennyi volt. Elég ebből.
A NAGY DOBÁS
- Szia! - Szia!
Figyelj, arra gondoltam,
hogy ha nincs terved holnap estére, találkozhatnánk.
Egy igazi randi. Olyanon még nem voltunk.
Hát nem.
Na, mit szólsz?
Hogy van egy durva beadandóm. Sajnos holnap este a könyvtárban leszek.
- De… - Bocsi!
- Magas vagy. - Oké.
Ezzel mit akarsz?
Gondoltam, biztos tudja, hol a tornaterem.
Kate vagyok. Apukám munkája miatt költöztünk ide.
Ez az első napom.
Cuki történet. A tornaterem arra van.
Igen, arra van.
Köszi!
- Hű, de kedves voltál vele! - Azt mondta, magas vagy.
Na és?
Mégis mit akart ezzel?
Csak hülyéskedem.
Pont azt akartam mondani, hogy holnap nem jó,
de máskor szívesen randiznék veled.
Csúcs.
Miért kellett felvennünk a mezt, mikor vége a szezonnak?
Pont mire eleget javult az átlagom.
Igazából még nincs vége.
Avának igaza van.
Készüljetek fel, mert vár ránk a bajnokság!
Nyolc suli, a vesztes kiesik, és itt lesznek a meccsek.
És ez mégis mit jelent? Folytatódik a szezon?
Bizony ám. Két meccs, és jön a döntő.
És ha azokat megnyertük, a döntőt az ESPN közvetíti.
Ezért maradhatsz?
- Amíg nyerünk, itt leszek. - Bizony.
Oké, de nyernünk kell, és hiányzik egy kezdőjátékosunk…
A fiúkat már megvertük Egér helyett Siennával.
Köszönöm szépen!
Szóval ezeket simán lenyomjuk.
Ez tetszik. Első ellenfelünk a Solana Beach.
Nagyok és kemények. Nem lesz könnyű menet.
Kezdjük is az edzést!
Ne!
Gyerünk! Nyújtsatok, aztán jöhet a négyzetfutás.
Velem vacsorázol?
Épp most kezdjük az edzést. Segíthetek?
A fiúk szezonjának vége. Szívesen besegítek, ha gondolod.
Kösz, de nincs rá szükség.
De ha valaki Hollywoodban ragad, hozzád irányítom.
Mi az? Ti meg mit bámultok?
Ha erre van idő, akkor futni is. Nyomás! Fussatok körbe! Gyerünk! Mozgás!
- Marvyn! - Amúgy pénteken megyek lakást nézni.
- Ne már! Nem kell elköltöznötök. - Vár az edzés.
- Van még valami? - Nincs.
Köszönöm!
Lányok!
Mozgás!
Örömmel
Beszélhetnénk egy percet?
Nincs miről beszélnünk.
Csak úgy eltűntél. Nem válaszolsz semmire.
Szóltam, hogy gáz a hely, de te maradni akartál.
De nem akartam, hogy elmenj.
- Mit tehettem volna? - Jó, de a tesóm…
- Erőlteti, hogy… - Tudom. A tesód.
De a bálnak nagyon különlegesnek kellett volna lennie.
És tudom, hogy nem direkt, de tönkretetted.
Figyelj, nem vagyunk egyformák…
de ha fontos lennék neked, nem hagytál volna elmenni.
Azt akarod mondani…
Igen, azt akarom mondani.
Hulla vagyok. Alig érzem a lábam!
Mindig ez van, ha összebalhézik Hollyval. Rajtunk vezeti le.
Te velük laksz. Mi történt?
Az én hibám. A bál után Jacksonnal Hollywoodba mentünk.
Kettesben?
Hollywoodba? Ki megy oda?
Katasztrófa volt. Írtam Hollynak, hogy jöjjön értem,
és apa rá mérges, amiért nem neki írtam.
Várj! Ezen vesztek össze?
Ez most komoly?
Igazából rá vall.
És akkor szakítottál Jacksonnal?
- Igen. - Sajnálom.
- Lesz jobb is. - Rá se bírok nézni apára.
Akkor most „Harvynnak” annyi?
Nem döntöttük el, hogy „Harvynnak” hívjuk őket.
Nem. Most komolyan. Korn edző, Barrett edző.
A Karrett nagyon ott van.
Igen, de amíg rosszban vannak, mi isszuk meg a levét.
És tök cukik voltak együtt. Helyre kell hoznunk.
- Ne keveredjünk bele! - Dehogynem.
Láttátok az Apád-anyád idejöjjön!-t?
- Nem. - Jó rég.
Jó. Akkor mesélek nektek az imádni való Lindsay Lohanről,
aki a felejthetetlen Lindsay Lohan oldalán játszott a filmben.
SZERELMES KUPONFÜZET
Ez egy ingyenes romantikus vacsorát ér.
Egy lógás a Szirének edzéséről.
- Ez összehozza őket. - Egy hétig te diktálsz a mosogatásban.
- Egy ingyenes lábmasszázs. - Egy ingyenes hátmasszázs.
Egy romantikus csapatfagyizás.
10 manikűr-pedikűr Pizzaparti
És összejön.
Popcornparti.
Kávés ajándékkártya. Hű, de romantikus!
De hát az edzőről beszélünk.
Tőle még túl romantikus is.
Mit szólnátok ehhez: „Cappu-csinos vagy”?
Ez cappu-kínos.
Esetleg „beléd tejhabarodtam”.
Igen, az is cuki.
- Hol marad a kopogás? - Így kérsz bocsánatot?
Miért? Nem.
Ez tőled van?
Egy pillanat!
Na jó. Ki magyarázza meg ezt?
Ez ránézésre egy nagyon aranyos gesztus valakitől.
Igen. Egyértelmű, hogy van egy nagylelkű udvarlója.
Tuti, hogy erre ráment a zsebpénze.
Igen, ráment az összes zsebpénzem.
Melyikőtök volt? Na, valljátok be! Ki volt?
Együtt csinálták.
Oké. Figyeljetek, lányok! Ezt abba kell hagynotok.
Nem vagyunk egy pár.
- A kapcsolatunk… - A nem létező…
A nem létező kapcsolatunkhoz pedig semmi közötök.
Nem is kell helyrehoznotok.
Úgy tűnik, az már megtörtént.
Mivel lett egy közös ellenségük.
Igen, mi.
Meg kellene köszönniük.
Szívesen.
Hány kört kell futnunk?
Az összeset.
Nyomás!
Ha nem támadtál volna le a száddal, ez nem történt volna meg.
Arra van kupon, hogy befogd a szádat?
Aha.
Keresd meg a rokonaidat!
DNS-es oldal. Bioszra kell?
Hé! Nem illik leskelődni.
Úgysem lopom el az ötleted.
Nem bioszra…
Mindegy. Nem érdekes. Hülyének fogsz tartani.
Destiny, soha nem tartanálak hülyének. Legfeljebb egy kicsit ijesztőnek.
Csak arra gondoltam, megkereshetném az apámat.
Mármint a biológiai apámat.
Mit tudsz róla?
Semmit. Ezért nézegetek 100 dolláros teszteket.
Mert akárhányszor kérdezem róla Angelt, témát vált.
Talán máshogy is ki lehet deríteni.
Vagy annyiban is hagyhatnám a dolgot, nem?
Ő nyilván tudja, hol talál, de nem érdeklem, szóval…
Ezt nem tudhatod.
Volt 16 éve.
Ebédeljünk! Kezdek morcos lenni az éhségtől.
A WESTBROOK GIMNÁZIUM KÖNYVTÁRA
Ez meg mi?
Tudtam, hogy ma sokáig tanulsz,
és szerettelek volna elvinni az első hivatalos randinkra.
De le vagyok égve, úgyhogy arra gondoltam, randizhatnánk…
- A suliban. - Igen.
Tessék!
Vettél rózsát?
Igen. Vagyis az udvaron szedtem.
Ez a legédesebb és talán legolcsóbb dolog, amit valaha kaptam.
Szívesen.
Köszönöm!
Nagyon szép vagy ma este.
- A sulis boltból van a ruhám. Tök egyedi. - Menő.
Felülmúltad önmagad.
Bizony. A menzáról van.
Csúcsminőség.
- Durva, hogy mindjárt elballagunk. - Az. Te kaptál már választ valahonnan?
A Bostoni Főiskoláról.
- És? - Felvettek.
Arra várok, hogy megkapom-e a UCLA-n az ösztöndíjat.
- Értem. - És te?
Még semmi, de nálam a BF áll az első helyen.
Úgyhogy ha felvesznek, tarthatnánk egy bostoni teadélutánt.
Néha cukibb vagy, ha nem beszélsz.
Oké.
Na, erre a lehetőségre vártunk.
A lényeg, hogy ha veszítetek, kiestek.
Ha veszítünk, anyám röpitáborba küld Floridába.
Nem veszítünk. A Solana Beach letámadós.
Úgyhogy, Sienna, neked szabaddá kell…
Hol van Sienna?
- Nincs itt, edző. - Azt látom.
- Hol van? - Migrénje van.
- Húsz perc múlva kezdünk. - Pakolhatok is.
Na jó, melegítsetek be! Ezt én intézem.
Tempó!
Apa! Beszélhetünk? Tudom, hogy hibáztam.
- De… - Emma, kérlek!
Most nem alkalmas.
Ne haragudj, hogy hazudtam!
Mindjárt kezdünk, és hiányzik egy kezdőjátékos.
Ezt ne most beszéljük meg!
Mi lenne, ha Abbyt tenném be?
Van egy ötletem.
Lássuk, Abby hogy teljesített…
És ha én játszanék?
Lányok, figyeljetek!
Változott a terv. Üdvözöljétek az új kezdőjátékost!
Emma!
Nézzenek oda!
Igen. Gyerünk vissza!
Igen.
Nem lehet elfelejteni, igaz?
Emma, ez az! Szuper!
Most!
Maradjatok ilyen összeszedettek!
Ez az! Gyerünk!
Passzolj Emmának!
Ez az! Ügyes lány!
Szép volt, Korn!
Köszönöm, edző!
Csodás voltál.
Mondj valami újat!
Oké.
Vállaljuk fel!
Tessék?
Mármint a kapcsolatunkat.
Igen, értem. De most komolyan?
Igen, komolyan.
Louise, leszel a barátnőm?
Igen.
- Azt akartam mondani, hogy biokertészem. - Fogd be!
Kit vettek fel a BF-re?
- Téged? - Igen.
És a UCLA-vel mi van?
Oda nem vettek fel.
De állat bulikat tolhatnánk Bostonban, nem?
De.
- Szia! - Szia!
Mehetünk haza?
Mindjárt, csak még van egy kis dolgom.
Tudod, mennyire jó volt látni téged a pályán?
Köszönöm! Elég jó volt az edzőm.
Amúgy tök jó volt.
- Ugye? - Igen.
De tudom, nem akarsz kosarazni, főleg nem velem.
Szóval jó volt, amíg tartott, igaz?
Az a helyzet,
hogy hallottam, amit a kosárról mondtál.
- Aha. - Az engem is megérintett.
Tényleg?
Úgyhogy ha… Tudom, hogy jön az Encinitas elleni meccs,
és ha kell még egy játékos, akkor szívesen…
- Komolyan kérnem kell? - Igen.
Apa, játszhatnék az Encinitas elleni meccsen?
Az Encinitas kemény suli.
- Apa! - Oké.
Igen, játszhatsz. Még szép!
Sőt, kezdhetsz. Mit szólsz?
- Köszi! A kocsiban várlak. - Szívesen.
Oké. Mindjárt jövök.
És gyakorolni fogunk.
- Jó napot! Remélem, nem baj, ha dobálok. - Nyugodtan! Úgyis…
Korn edző!
- A székdobáló. - Tessék?
A neten láttam. Eldobta a széket, és ide száműzték.
Nem pont így történt, de…
Dehogynem. Láttam a neten.
De rémes, amit a bíró művelt. Én is eldobtam volna.
Várjunk csak! Te ide jársz?
Igen. Új vagyok.
Kate. Ausztráliából jöttem.
Ausztráliából. És ott kosaraztál?
- Hatéves korom óta. - Értem.
- 11.-es vagy? - 9.-es.
Tényleg?
Ahhoz képest elég magas vagy. Mennyi vagy? 5 láb 11 hüvelyk?
Száznyolcvankét centi.
Száznyolcvankét centi. Az…
- Az hat láb. - Hat láb.
Az jó magas.
Hátha jövőre bevesz a csapatába.
Ráérsz a jövő héten?
Szia, anyu!
Mit akarsz vacsorázni?
Segítened kell.
A vacsorafőzés nem elég?
Erre a kérdésre egy másik kérdéssel válaszolok.
Tudsz valamit Destiny biológiai apjáról?
Miért tudnék róla bármit is?
Nem is tudom. Mert te vagy az igazgató.
Vannak irataid, és azokból csak kiderül valami.
Nem sok, de ha mégis, azt sem mondhatom el.
Kérlek, anya! Nagy szükségem lenne a segítségedre.
Sokat jelentene Destinynek. És nekem, a kedvenc fiadnak.
Nem fedhetek fel olyan információt,
amit Mrs. Winters bizalmasan mondott el nekem.
Úgyhogy sajnálom, de nem mondhatok semmit sem 99-esről,
sem a Laguna Heights 2004-es férfikosárlabda-csapatáról.
És ha még egyszer az online évkönyvekről kérdezel, nem állok jót magamért.
- Köszi, anya! - Mit köszönsz? Nem csináltam semmit.
Nem mondom elégszer, de nagyon szeretlek.
- Oké? Köszönöm! - Én is nagyon szeretlek.
Kérem, hívjon ezen a számon, ha lesz szabad szobájuk! Köszönöm!
Rendben.
Szia!
A La Jolla Joe'sból vettem citromos sütit az ajándékkártyával,
amit nyilván nem tőled kaptam.
Holly!
Igen?
Sajnálom. Bocsánatot kell kérnem tőled.
Köszönöm!
De tényleg átléptem a határt. Szólnom kellett volna, amint Emma írt.
Nagyon sajnálom.
Köszönöm.
- Oké. - Igen.
Szeretném, ha maradnátok, amíg kell.
- Tényleg? - Tényleg.
Szerintem Emma jól érzi magát itt.
- Szeret itt lenni. - Igen.
Havlicek megszerezte a labdát! Vége!
Csak egy pillanat!
- Jó napot, edző! Mi újság? - Mr. Korn, Evans nővér vagyok.
Szerettem volna szólni, hogy ha látni akarja Mr. Watersont,
- azonnal jöjjön. - Miért?
Hospice-nővér vagyok, és sajnos nagyon kevés ideje van hátra.
Értem. Köszönöm! Jövök.
Minden rendben?
Arizonába kell mennem.
Az edző…
- Igen. - Sajnálom!
Igen.
- Megtennéd… - A meccsen?
- Igen. - Nyilván leszek az edzőjük.
- Köszi! - Emmát pályára küldjem?
Hát, láttam az ausztrál lányt, az új lányt.
Elképesztően céloz.
- Ajjaj! - Hát igen.
Szóval érted a dilemmámat.
És nagy kár, mert most először élvez valami közös dolgot Emma.
- A kosarazást. - Döntened kell.
A lányod a lényeg, vagy az, hogy legyőzd az Encinitast?
Emmát küldd pályára!
Oké.
Mit tudsz, gólya? Na?
A gólya nagyon ott van.
Szerintem is.
Az edző faképnél hagyott minket?
Közbejött valami.
Micsoda?
Csere!
Nyomás!
Jól van, lányok. Gyertek ide!
Emma Korn, te kezdesz, oké?
Na figyeljetek! Az Encinitas kemény, de nem annyira, mint mi.
Okos dobásokat várok, és pörgős védekezést.
Játsszatok szépen, oké? Megnyerjük.
Destiny, hadd halljuk!
- Szirének háromra! Egy, két, há’! - Szirének!
Gyerünk! Okosan!
Irány vissza, és szerezzétek meg a labdát!
Jól van.
Vegyétek fel a tempót! Gyerünk! Jók vagytok.
Nehezítsétek meg a dolgukat! Gyerünk!
Maradj rajta, Emma! Nem haraphatsz rá.
Meg kell nehezítened a dolgát, Emma.
Ez az!
Destiny! Ide!
Ide!
Emma!
Emma! Ide!
Ide! Emma!
Ne már, Emma! Okosan dobj!
- Jó napot! Jöjjön be! - Jó napot! Köszönöm!
Jó, hogy eljött.
Nem ismerné be, de nagyon örül a látogatásának.
Én is örülök.
A folyosó végén van a szobája.
Jól van?
Igen.
Ha átviszik a labdát a 11-esnek az oldalvonalhoz,
körbe kell kerítenünk, oké?
Így is épp elég jók.
Ne könnyítsük meg a dolgukat azzal, hogy fejben hibázunk!
Van, akinek ez lehet az utolsó félidő a suliban.
Nem akarom, hogy csalódjatok.
A második félidőre lesz egy csere.
Kate, te állsz be Emma helyett. A többiek maradnak.
Rendben, edző.
Oké.
Indulás!
BIBLIA
Megöregedtél.
Régóta ismerlek, edző.
Nem vagy hívő. Miért olvasod a Bibliát?
Csak kibúvókat keresek.
Most komolyan: hogy vagy?
Csak nézz körül!
Miféle idióta kérdés ez?
Haldoklom.
Azt látom, hogy nem lettél kedvesebb.
Azért nem lettem demokrata.
Ülj le!
Meglep, hogy eljöttél.
Mióta nem steakeztünk és söröztünk?
Túl régóta.
Sajnálom. Hamarabb kellett volna jönnöm.
Hát, ott a saját életed.
Igen, de te fontos része vagy.
Nélküled nem lennék az, aki vagyok.
Tehát nem lennél felsős lányok bébiszittere?
Nem.
Gimnazisták, és nem akármilyenek. Jók. Nagyon jók.
Ha ma nyernek, márpedig nyerni fognak, akkor bejutunk a döntőbe.
Ma?
Akkor mit keresel itt?
Nagyon bízhatsz a segédedződben.
Holly már nem a segédedzőm.
Nő?
Igen, nő.
Kedvelnéd. Éles eszű. Okos. Agresszív.
Lágyszívű, amikor annak kell lennie.
És mindig képben van.
Szép nő, mi?
Igen, szép.
Kedveled?
Mi ketten soha nem beszélgettünk ilyesmiről.
Hát, eddig nem haldokoltam.
Ugye tudod, hogy te voltál a legjobb edzőm?
Hát…
ezzel aztán nem mész valami sokra.
A hivatásos edzők élete…
Magányos, igaz?
Igen. Itt vagyok én.
Csak te jöttél el meglátogatni.
És már ne haragudj, de nem vagy valami szemrevaló, Korn.
Hát igen.
Befelé! Ez az! Csere!
Szép! Most!
Hűha!
Oké. Jól van.
Szép váltás!
Ez az!
Vissza védekezni!
Igen.
Így kell ezt! Egészen a palánkig, Ava!
Igen!
Hűha! Úgy látom, beindult a Westbrook.
Szép volt!
Benne leszünk a tévében!
Szia! Bejöhetek?
A te házad.
Oké.
Előfordul, hogy alulteljesítünk. Nagyon régóta nem játszottál.
Ne próbáljon vigasztalni!
Tudom, hogy haragszol, amiért lecseréltelek.
De edzőként a csapat érdekét kellett néznem.
Ezt el kell fogadnod, ha játszani akarsz.
Tudom.
Sajnálom, csak…
Nehéz hetem volt a hollywoodi dolog
és a szakítás miatt, és nagyon kellett volna a győzelem.
Szörnyen játszottam ma.
- Apa olyan csalódott lett volna! - Nem.
Akármit csinálsz, apukád mindig büszke rád.
Akármit csinálok?
Jó, talán a hollywoodi dolgot leszámítva.
De igen, akármit csinálsz.
Nagy bátorság kellett ahhoz, hogy belépj a csapatba.
Ezt apukád is tudja, és én is.
Nagyon büszke rád.
De az még fontosabb, hogy te is büszke légy magadra.
És minden okod megvan rá.
Köszönöm.
Köszi! Jó buli volt.
Komoly kezdés volt.
Tényleg ez volt az első itteni kosármeccsed?
- Igen. Nehezebbre számítottam. - Odatetted magad.
- Az jó dolog? - Igen.
- Nagyon jó. - Igen.
Csajok, megjött a UCLA levele.
És?
- Felvettek. - Úristen!
- Ezt akartad! - Louise!
És az ösztöndíj?
- Úgy látom, teljes ösztöndíjat adnak. - Medve leszel?
Louise!
Azt írják, hogy ösztöndíjat csak egy év múlva kapok.
Ezt megtehetik?
Az e-mail szerint igen.
Akkor most mi lesz?
Sajnálom, Louise.
Na, ezt nézd!
Na, szóval mutathatok neked valamit?
- Kattints rá! - Jó.
Mi ez? Mit nézek? Miért van mindenkin csípőfarmer?
Elmondom. Régi évkönyvek archívuma.
És azért mutatod nekem, mert…
Mert… látod ezt a srácot? 99-es, alias Scott Park.
Ő az apád.
Micsoda?
Mármint a biológiai apád.
Te megkerested… Megtaláltad az…
Igen.
Mert beszéltünk arról, hogy…
Remélem, nem haragszol.
Nem. Hálás vagyok érte.
- Oké. - Csak ez az egész eléggé…
- Durva. - Igen.
Ez ő?
Végül is eléggé hasonlítunk egymásra, és…
Azt mondtad, Scottnak hívják? Abszolút nem apás név.
- Mit tudsz még róla? - Még semmit.
- Kutakodjunk tovább? - Igen.
Nézzük meg, mit lehet még tudni róla!
- Jó. - Az öregek imádják a Facebookot.
Ez nem… Ez ő!
Igen.
Ez ő.
Figyelj csak!
Ez rossz ötlet volt.
Rossz ötlet volt.
Inkább…
KUPON Egy romantikus vacsora
MARVYNNAL
Holly!
Marvyn?
Igen.
Azt hittem, csak holnap jössz vissza.
Segíthetek?
Marvyn, hamarabb jöttél…
Szia, Mark!
Szia, Holly!
Ő Mark, az exed?
- Igen. - Szóval te vagy Marvyn.
Nagyon örvendek!
Én is.
A feliratot fordította: Gribovszki Réka